Kosolan talo

Kosolan talo on Lapuan keskustassa sijaitseva kaksi- ja puolifooninkinen pohjalaistalo. Nimensä se on saanut Iisakki Kosolalta, joka perusti sinne kievarin. Talon tunnetuin asukas lienee Iisakin poika, Lapuan liikkeen johtohahmo Vihtori Kosola. Talo sijaitsee Lapuanjoen rannalla vastapäätä Lapuan tuomiokirkkoa vanhan maantien varressa. Nykyinen osoite on Kosolankatu 1.

Asikirjojen mukaan talon rakennutti vaasalainen kauppias A. G. Wikman vuonna 1861. Vanhemman osan hirsirungossa on kuitenkin merkkejä siitä, että se olisi peräisin jo 1700-luvulta. Talossa toimi 1880-luvulla Suomen ensimmäinen maaseutukirjakauppa. Vuonna 1890 talo päätyi Kosolan suvulle. Talossa oli vuonna 1916 salainen jääkäriliikkeen värväyspaikka ja 1930-luvulla se oli Lapuan liikkeen toiminnan keskus. Vuodesta 1940 Kosolan talon omisti Herättäjä-Yhdistys. Talossa toimi yhdistyksen kirjakauppa, jonka toiminta päättyi keväällä 2019. Toukokuussa 2019 talon osti Vaasasta lähtöisin oleva Jari Vesanen, jonka tavoitteena on kehittää taloa matkailukohteena. Talossa toimii tällä hetkellä tilausravintola ja -kahvila.

Rakennus on Museoviraston ylläpitämässä valtakunnallisesti merkittävien rakennettujen kulttuuriympäristöjen luettelossa osana Lapuan tuomiokirkon ympäristöä.

Lähteet

Aiheesta muualla 
 Kotisivut

Lapuan rakennukset ja rakennelmat
Lapuan nähtävyydet
Lapuanliike
Herännäisyys
Suomen 1800-luvulla rakennetut rakennukset ja rakennelmat